**Nedumeririle unui român din România**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bine voi chiar asta vreţi

ca să fug din ţara mea

să-mi las fete şi băieţi

şi să umblu brambura

Zău să fug din ţara mea

crucea s-o cioplească vântul

loc să n-am sub nicio stea

alţii să-mi rostească gândul

Crucea s-o cioplească vântul

să las fete şi băieţi

să vă sape-n cer mormântul

hoţilor voi asta vreţi

Să las naibii ţara mea

străinii să moară-n ea

Costel Zăgan , Cezeisme II